Varšuvos sutarties organizacija

Varšuvos sutarties organizacija (VSO) – buvęs karinis socialistinių Vidurio ir Rytų Europos valstybių blokas, susiformavęs Šaltojo karo metu.Varšuvos sutartis. Visuotinė lietuvių enciklopedija. Nuoroda tikrinta 2022-04-23. Pati sutartis dar žinoma kaip Varšuvos paktas, o organizacijai priklausiusios valstybės kaip „Varšuvos pakto šalys“.

1949 m. JAV ir kitoms vakarų valstybėms sukūrus NATO karinį bloką, SSRS bijodama jų bendro puolimo 1955 m. oficialiai įformino Rytų Europos valstybių karinį bendradarbiavimą, kurio tikslas − bendra gynyba nuo galimo užpuolimo. 

VSO narėmis tapo SSRS, Lenkija, Čekoslovakija, Vengrija, Rumunija, Bulgarija, VDR ir Albanija (1961–1962 m. nutraukė dalyvavimą VSO, dėl ideologinių skirtumų; formaliai pasišalino iš Varšuvos sutarties organizacijos 1968 m. – po VSO kariuomenės įvedimo į Čekoslovakiją – „Prahos pavasaris“).

Varšuvos sutarties organizacija nustojo egzistuoti 1991 m. liepos 1 d., organizacijos narėms pasirašius sutarties galiojimo nutraukimo protokolą.

 Pastabos 

 Šaltiniai 

Kategorija:Karinės sąjungos
Kategorija:Šaltasis karas
Kategorija:Tarptautinės politinės organizacijos